

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**Telki község Önkormányzat képviselő-testület 2025. augusztus 25-i rendes ülésére**

|  |
| --- |
| **Tárgyalandó napirend:****Telki Zöldmanó Óvoda szervezeti dokumentumainak felülvizsgálata** |

**A napirendet tárgyaló ülés dátuma**: **2025. 08.25.**

**A napirendet tárgyaló ülés:** **Képviselő-testület**

**Előterjesztő:** **Dr. Lack Mónika jegyző**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**JOGSZABÁLYI HIVATKOZÁSOK:** Nemzeti köznevelésről szóló 2011. évi CXC. törvény

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:**

**4. TÉNYÁLLÁS BEMUTATÁSA:**

A nemzeti köznevelésről szóló 2011. évi CXC törvény (a továbbiakban: Nkt.) 26.§. (1) bekezdése értelmében a nevelő és oktató munka az óvodában az iskolában, a kollégiumban pedagógiai program szerint folyik. A pedagógiai programot az igazgató a nevelőtestület bevonásával készíti el és a fenntartó hagyja jóvá. A pedagógiai programot nyilvánosságra kell hozni.

**25. §** (1) A köznevelési intézmény működésére, belső és külső kapcsolataira vonatkozó rendelkezéseket a szervezeti és működési szabályzat (a továbbiakban: SZMSZ) határozza meg. Az SZMSZ-t az igazgató a nevelőtestület bevonásával készíti el és az intézmény honlapján közzéteszi. Az SZMSZ-t a **fenntartó hagyja jóvá.**

(2) Az óvoda házirendje a gyermeki jogok és kötelességek gyakorlásával, a gyermek óvodai életrendjével kapcsolatos rendelkezéseket állapítja meg. Az iskola és a kollégium házirendje állapítja meg az e törvényben, továbbá a jogszabályokban meghatározott tanulói jogok gyakorlásának és – a tanulmányi kötelezettségek teljesítésén kívül – a kötelezettségek végrehajtásának módját, továbbá az iskola, kollégium által elvárt viselkedés szabályait.

(3) A házirend – a 24. § (4) bekezdésén felül a helyi sajátosságokra tekintettel – előírhatja az óvodába, iskolába, kollégiumba a gyermekek, tanulók által bevitt dolgok megőrzőben, öltözőben való elhelyezését vagy a bevitel bejelentését, valamint az óvodába járáshoz, a tanulói jogviszonyból, kollégiumi tagsági viszonyból származó kötelezettségek teljesítéséhez, jogok gyakorlásához nem szükséges dolgok bevitelét megtilthatja, korlátozhatja vagy feltételhez kötheti. Ha az előírt szabályokat megszegik, a bekövetkezett kárért a nevelési-oktatási intézmény nem felel.

(4) A házirendet nevelési-oktatási intézményben **a nevelőtestület** – más köznevelési intézményben a szakalkalmazotti értekezlet, az óvodaszék, az iskolaszék, a kollégiumi szék –, az iskolai vagy a kollégiumi diákönkormányzat véleményének kikérésével **fogadja el**. A házirend azon rendelkezéseinek hatálybalépéséhez, amelyekből a **fenntartóra többletkötelezettség hárul, a fenntartó egyetértése szükséges**.

Az Nkt. 83.§. (1) bekezdés g) pontja szerint a fenntartó jóváhagyja a köznevelési intézmény SZMSZ-ét, pedagógiai programját, éves munkatervét, továbbképzési programját, tantárgyfelosztását, és ezen bekezdés h) pontja értelmében értékeli a nevelési-oktatási intézmény pedagógiai programjában meghatározott feladatok végrehajtását, a pedagógiaiszakmai munka eredményességét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: Rendelet) 6.§. (1) bekezdése értelmében az óvoda az Óvodai nevelés országos alapprogramja alapján pedagógiai programot készít, vagy az ily módon készített pedagógiai programok közül választ. A Rendelet 6.§. (2) bekezdése szerint az óvoda pedagógiai programja meghatározza

1. az óvoda helyi nevelési alapelveit, értékeit, célkitűzései
2. azokat a nevelési feladatokat, tevékenységeket, amelyek biztosítják a gyermek személyiségének fejlődését; közösségi életre történő felkészítése; a kiemelt figyelmet igénylő gyermekek egyéni fejlesztései, fejlődésének segítését; melyek által minden gyermek eljut az iskolakezdéshez szükséges értelmi, lelki, szociális és testi fejlődése
3. a szociális hátrányok enyhítését segítő tevékenységet;
4. a gyermekvédelemmel összefüggőpedagógiai tevékenységei,
5. a szülő, a gyermek, a pedagógus együttműködésének formái
6. nemzetiségi óvodai nevelésben részt vevő óvoda esetén a nemzetiség kultúrájának és nyelvének ápolásával járó feladatokat:
7. az egészségnevelési és környezeti nevelési elveket, programokat, tevékenységeket,
8. a gyermekek esélyegyenlőségét szolgáló intézkedéseket,
9. a nevelőtestület által szükségesnek tartott további elveket.

Az Nkt. 82.§. (1) bekezdése szerint az óvoda, az iskola és a kollégium a pedagógiai programjának legalább egy példányát oly módon köteles elhelyezni, hogy azt a szülők és a tanulók szabadon megtekinthessék.

Az óvoda igazgatója vagy az általa kijelölt pedagógus köteles a szülők részére tájékoztatást adni a pedagógiai programról, valamint azt az intézmény honlapján nyilvánosságra kell hozni.

**Az intézmény elkészítette a szervezeti dokumentumokat ( Pedagógiai Program, Szervezeti és Működési Szabályzat, Házirend ), melyeket a képviselő-testület, mint fenntartó elé terjeszt jóváhagyásra.**

Telki, 2025. augusztus 16.

 Deltai Károly polgármester

**Határozati javaslat**

**Telki község Önkormányzat**

**Képviselő-testülete**

**/2025. (VIII. ) Önkormányzati határozata**

**Telki Zöldmanó Óvoda Pedagógiai Program jóváhagyása**

Telki község Önkormányzat képviselő-testülete úgy határozott, hogy a Telki Zöldmanó Óvoda 2025. szeptember 1-től hatályos Pedagógiai Programját jóváhagyja az előterjesztés melléklete szerint.

Határidő: 2025.09.01.

Felelős: Polgármester, Óvoda Igazgató

**Határozati javaslat**

**Telki község Önkormányzat**

**Képviselő-testülete**

**/2025. (VIII. ) Önkormányzati határozata**

**Telki Zöldmanó Óvoda Szervezeti és Működési Szabályzat jóváhagyása**

Telki község Önkormányzat képviselő-testülete úgy határozott, hogy a Telki Zöldmanó Óvoda Szervezeti és Működési Szabályzatát az előterjesztés melléklete szerinti tartalommal jóváhagyja.

Határidő: 2025.09.01.

Felelős: Polgármester, Óvoda Igazgató

**Határozati javaslat**

**Telki község Önkormányzat**

**Képviselő-testülete**

**/2025. (VIII. ) Önkormányzati határozata**

**Telki Zöldmanó Óvoda Házirend tudomásulvétele**

Telki község Önkormányzat képviselő-testülete úgy határozott, hogy a Telki Zöldmanó Óvoda Házirendjét az előterjesztés melléklete szerinti tartalommal megjóváhagyja.

Határidő: 2025.09.01.

Felelős: Polgármester, Óvoda Igazgató